

**Өсімдіктер карантині мен оларды қорғау жөніндегі ресми ұлттық ұйымды айқындау туралы**

Қазақстан Республикасы Үкіметінің 2012 жылғы 21 қарашадағы № 1476 Қаулысы

      Қазақстан Республикасының Үкіметі **ҚАУЛЫ ЕТЕДІ:**

      1. Қазақстан Республикасы Ауыл шаруашылығы министрлігі Агроөнеркәсіп кешеніндегі мемлекеттік инспекция комитеті 1997 жылғы қарашада біріккен ұлттардың Азық-түлік және ауыл шаруашылығы ұйымы конференциясының 29-шы сессиясында қабылданған Өсімдіктер карантині мен оларды қорғау жөніндегі халықаралық конвенцияның IV бабының 2-тармағында көзделген міндеттерді орындауға жауапты өсімдіктер карантині мен оларды қорғау жөніндегі ресми ұлттық ұйым болып айқындалсын.

      2. Қазақстан Республикасы Сыртқы істер министрлігі біріккен ұлттардың Азық-түлік және ауыл шаруашылығы ұйымы шеңберінде құрылған Фитосанитариялық шаралар жөніндегі комиссияның хатшысына осы қаулының 1-тармағында көзделген өсімдіктер карантині мен оларды қорғау жөніндегі ресми ұлттық ұйымды айқындау туралы мәліметтерді жіберсін.

      3. Осы қаулы қол қойылған күнінен бастап қолданысқа енгізіледі.

      *Қазақстан Республикасының*

*Премьер-Министрі                               С. Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК